**Қашықтықтан оқыту тәсілі - заман талабы**

Ошакбаева Маржан Курманбаевна- Қазақстан Республикасы, Шығыс Қазақстан облысы, Аягөз қаласы «Қалалық көпсалалы қазақ мектеп-гимназиясы»КММ

**Аннотация:**

Мақалада қашықтықтан оқыту тәсілінің негізгі ерекшеліктері, формалары, жүзеге асыру тәсілдері, мүмкіндіктері қарастырылады. Халықаралық зерттеулер бойынша білім саласында жоғары нәтиже көрсеткен мемлекеттер қашықтықтан оқытуды қалай жүзеге асырып жатқанына, қандай стратегиялар ұстанғанына талдау жасалады.

**Кілтті сөздер:** әлемдік тәжірибе, қашықтықтан оқыту ерекшеліктері, қашықтықтан оқыту формалары

Қазіргі уақытта ЮНЕСКО мәліметтеріне сәйкес барлық оқушылардың 87% пайызы, яғни 1,5 миллиардтан астам оқушы коронавирустың таралуына қарсы күрес аясында мектептерсіз қалды. Әлемдік тәжірибеде электрондық оқыту қазіргі заманғы білім берудің ажырамас бөлігіне айналды – енді ол қосымша білім беруден қажетті білімге айналды. Білім саласының эксперттері, практик мұғалімдер дағдарысқа дейін де мектеп жүйесіне түбегейлі өзгерістер қажет екенін мәлімдеген болатын. COVID-19 пандемиясының таралуы кезінде қашықтықтан оқыту білім беру жүйесіне деген көзқарасты түбегейлі өзгертті. Дүниежүзіндегі барлық елдер өзінің техникалық мүмкіндіктеріне байланысты әртүрлі стратегияларды ұстанды. Азия елдері арасында цифрландырудың сөзсіз көшбасшыларының бірі Оңтүстік Корея болып саналады. Жалпы мектептердегі электронды оқытудың таралу деңгейі бүгінде 80%-ға жетеді, виртуалды мектептер мен кибер университеттердің толық немесе ішінара жобалары бар. 2015жылы Оңтүстік Корея үкіметі қағаз оқулықтарынан толығымен бас тартты. Білім департаменті елдің болашақ мектептерін өзгертетін жаңа цифрлық революцияға дайындалып жатқанын жариялады; қазір қағаз жүзінде өткізіліп жатқан электронды форматқа және тестілеуге көшу жоспарлануда. Ал Сингапур – әлемдегі алғашқы зияткерлік ұлтты құру мақсаты жолында 2015 жылы "Зияткерлік ұлт" бағдарламасы және Future Schools бағдарламасын іске қосты. 4D виртуалды зертханалары, интерактивті карталар және басқа да инновациялар белсенді түрде енгізілді. Осы орайда, электронды оқытуды енгізу оқушылардың психикалық және жеке дамуына қандай әсер ететіні туралы ойлану маңызды болып табылады. Пандемияға байланысты мемлекеттік мектептер оқу жылының соңына дейін жабық болатын АҚШ-та 2012 жылдан бастап "The Digital Textbook Collaborative" ("цифрлық оқулық") мемлекеттік бастамасы іске асырыла бастады. Оның аясында барлық 12 жылдық оқытуды жүзеге асыратын мектептер цифрлық интерактивті оқыту жүйесіне көшеді деп күтілуде. Финляндия Еуропадағы электронды оқыту саласындағы ең дамыған мемлекет болып саналады. Оның прогрессивті білім беру жүйесі көптеген елдерде негізгі модель ретінде қабылданады. Финляндия PISA−2015 рейтингінде Сингапур, Жапония, Эстония және Тайваньнан кейін бесінші орында тұр. Осылардың негізінде цифрлық құралдарды қолдану арқылы қашықтықтан оқыту тәсілі дамудың көзі екенін көруге болады. Келесі кезекте осы қашықтықтан оқытуды қалай жүзеге асыруға болатынын қарастырып көрелік.

Қазіргі уақытта білім алудың ілгері даму мүмкіндігі зор тәсілдерінің бірі-заманауи телекоммуникациялық технологияларды, атап айтқанда интернет желісін қамтамасыз ететін мүмкіндіктерді қолдана отырып, қашықтан оқыту. Қашықтан оқыту дегеніміз- мұғалім мен оқушы арасында қандай да қашықтықта интернет ресурстарының сүйемелдеуімен өтілетін оқытудың формасы,яғни интернет желілерінің көмегімен белгілі бір арақашықтықта оқыту. Қашықтықтан оқытуды ұйымдастырудың үш түрлі формасы бар: онлайн (синхрондық) және оффлайн (асинхрондық), және кең таралған үшінші түрі вебинар.

Онлайн режимдегі оқыту кезінде – интернет ресурстарының көмегімен ағымдағы уақытта белгілі бір қашықтықта мұғалім экранын көру арқылы оқытуды ұйымдастырудың түрі.

Оффлайн режимдегі оқыту- интернет ресурстарының көмегімен (элекрондық пошта) мұғалім мен оқушы арасындағы ақпаратты алмасуды қамтамасыз ету мүмкіндік беретін оқытудың формасы.

Вебинар интернет желілерінің көмегімен семинарлар мен тренинтер өткізу үшін өз қызметтерін ұсынып,мұғалімдерге көмекке келді.

 Қашықтықтан оқыту технологиясы бойынша оқытушының негізгі міндеті білім алушының келесі түрдегі орындалатын өз бетінше жұмысын басқару болып табылады: туындайтын мәселелерді қарастыру; мақсат пен міндеттерді қою; білім,тәжірибелерді беру; ұйымдастыру қызметі;оқушылардың арасында өзара байланысты ұйымдастыру;

Білім беру жүйесінде ақпараттық және коммуникациялық технологияны дамытудың тиімді құрылымы - білім порталдары болып табылады. Порталдың негізгі міндеті жоғары технологиялы оқу процесінің қолдауы арқылы бірыңғай білімді ақпараттандыру ортасын дамуына өз үлесін қосу.

**Біріншіден.** Теледидар арқылы сабақ өткізу. Бұл- тіптен жаңа формат**.** «Балапан», «Ел Арна», «Күнделік» телеарналары бізге өздерінің эфирлік уақытын ұсынды.

**Екіншіден.** Арнайы мамандандырылған интернет-платформалары арқылы өткізілген сабақтар.Бұл цифрлық жүйелер оқушыларға өткен сабақты немесе бұрын талқыланған тақырыпты қайта қарауға, сондай-ақ онлайн-сабақ өткізуге, кері байланыс орнатуға, жеке дара оқыту мен тапсырмаларды орындауға зор мүмкіндік береді. Сонымен қатар, бұл формат тестілеу жұмыстарын өткізуге және алған білімдерін бағалауға мүмкіндік жасайды.Бұрын мұндай компаниялардың білім беру контентіне қол жеткізу арқылы болса,осы кезеңде біздің балалар барлық керек ақпаратты және платформаларды тегін пайдаланып жүр.

 1.Төтенше жағдай кезінде біз қашықтықтан қалай оқытып жүрміз? Платформаларды білу және тиімдісін пайдалану.Қандай тапсырмалар берілуі керек.Баланың жас ерекшелігіне сай,шағын,бірақ қызығушылығын төмендететін өте жеңіл болмауы тиіс.Оқушыға қойылатын талаптар азайғанымен жауапкершілік төмендемеуі керектігін ескеру.Әр мұғалім өзінің шәкіртінің әлеуметтік жағдайын және интелектуалдық деңгейін білуі шарт. Кейде оқушы шамасы келіп тұрған тапсырманың жжартысын(біршамасын )ғана орындап жібереді.Ондайға бірден жол бермеудің амалын ойластыру қажет. Сонда ғана білімнің сапасын жоғалпаймыз. Бұл өте маңызды. «Білімленд», «Дарын» онлайн», «аімектеп» секілді республикалық порталдар, электронды пошта,ZOOM және тағы басқалары. Мынадай карантиндегі күрделі жағдайда мен өзімнің ғана емес, оқушыларымның да көңіл-күйі көтеріңкі болуына әсер ететін логикалық тапсырмалар мен жұмбақтарды whatcapp арқылы ортақ чатқа жіберіп отырамын. Бұндай қашықтықтан оқыту жүйесінде telegram бағдарламасы мен whatcapp пайдаланамын.Ал ZOOM бағдарламасы оқушылармен онлайн сабақты жүзбе-жүз экран алдында кездесу арқылы жүзеге асырылатынын білемін.Дегенмен де, оқушылардың жалпы біздің Аягөз ауданы, оның ішінде «Қалалық көпсалалы қазақ мектеп-гимназиясы» «Дарын онлайн» платформасы арқылы жеке жұмыс жасап, үйренуімізге ұтымды, тиімді екеніне көз жеткіздік.Осындай платформалар мен инновациялық әдіс арқылы мектеп пен ата-аналар қауымы арасындағы байланыстың одан сайын нығаюына үлкен септігін береді.Мысалы, оқушылар тек тапсырманы ған емес,бейнежазбаларға сілтемені де қоса алады.Ал оқушылар үй тапсырмасын бұрынғы әдетпен дәптерге жазады. Жасаған жұмысын суретке түсіреді де,электронды пошта немесе оқы whatcapp желісі арқылы жібереді.Бұл тапсырма қағаздарын ата-анасы баласына түсіндіруге көмектесу үшін басып шығаруға да болады. Осылайша, оқушылар қашықтықтан оқытуды карантин кезіндегі қызықты жаңа тәжірибе ретінде қабылдады.Сонымен қатар,оқытылатын пәндерден қашықтық олимпиадалар «Кио», «А.Байтұрсынов» т.б өтеді.Мұндай интернет олимпиадалар оқушылардың үлкен қызығушылығын танытады. Тапсырмалары қызықты, сан алуан және олимпиаданың ең тиімді жері-оқушылар өздерінің білім деңгейлерінің көрсеткішін бірден білулері болып табылады. олимпиадалар сайыс түрінде берілсе де, оқушыларды оқытады деп айтуға болады. Өйткені, оқушылар сабақ барысында алған білімдерін шыңдайды,тексереді,салыстырады.Оқушыларға арналған олимпиалардан басқа, мұғалімдерге арналған онлайн жүйесінде өтетін сан алуан семинарлар, конференциялар,сабақтар ұйымдастырылады.

 Білім министрі А.Аймағамбетовтың қашықтықтан оқыту туралы бұйрығы алғаш шыққанда бойымды үрей, қорқыныш ұялады.Бір жағынан,қызығушылық пайда болды. «Қалай білім берер екенбіз?», «Оқушылар қалай қабылдар екен?» деген сұрақтар мазалады.Керісінше, қазіргі оқушылар өте ақылды,дарынды,сондықтан сабақ беріп жүрген оқушыларым еш қиналмастан оқу бағдарламасын бірден алып кетті. Берілген тапсырманы уақытылы орындап , үлкен жауапкершілікпен белсенді түрде сабаққа қатысады. «Мұғалім ісі сырттай қарапайым болғанымен- тарихтағы ең ұлы істің бірі»деген К.Д.Ушинский.Осы ұлы тұлғаның сөзін ұран етіп қана қоймай,ісімізбен дәлелдейтін уақыт келді.

Қашықтықтан оқытудың басты артықшылығының бірі- уақыттың үнемділігі.Осы үнемдеген уақытымды өзімнің кәсіби деңгейім мен шеберлігімді арттыруға жұмсауым.Сабақтың қызықты болуына көңіл аударамын.

Әрбір жаңа дүниенің тиімді және тиімсіз тұстары болады. Қиын кезең кемел \адамдарды қалыптастырады. Қашықтықтан оқытуда оқушылардың кең ауқымда жауап беруіне мүмкіндік аз. Дегенменде, берілген тапсырмаларды сыныптағыдай жан-жақты талқылап, сын пікір айтып, ойын жеткілікті деңгейде ашуда қиындық туындап отырғаны белгілі. Қашықтықтан оқыту-оқушыдан қашықтықта болу деген емес,оқушыға бұрынғыдан да қатты жақындау. Оқушыға барынша түсінікті болатындай етіп жағдай жасау.Тек бұл жүйеде жақсы жұмыс істеу үшінәлі де болса, ғаламтордың өзық қосымшасы болатынына сенімдімін.Алғашқы сабақтан бастап оқушылардың талпынысы, ынтасы одан сайын шабытымызға шабыт қосты,қанағаттандырды. Әр сабағымызға бұрынғыдан ад жауапкершілікпен қарап,дайындалып, үлкен ізденіс үстіндеміз.Түрлі білім парталдары арқылы да дайындығымызды пысықтап, оқушылардың пәнге деген қызығушылығын одан әрі дамыта алдық деп ойлаймын. Оны оқушылардың жасаған кері байланысынан-ақ байқауға болады.қашықтықтан оқу арқылы біз сақтық шараларын жасап қана қоймай,сонымен қатар өз шеберлігімізді де арттырудамыз.

Қорыта келе айтарым, қашықтықтан оқыту жүйесінің рөлі қазіргі таңда білім саласы үшін өте жоғары, себебі бұл жүйе арқылы мұғалімдеріміз бен оқушыларымыз әлемдік ақпараттармен байланысуға, білімдерін онлайн жалғастыруға, ғылыми және шығармашылық жұмыстарын жетілдіруге, әлемдік ақпарат кеңістігінде өздерінің білімдерін шыңдауға зор мүмкіндік алады.

**Әдебиеттер тізімі:**

1.Білім беру ұйымдарына электрондық оқыту жүйесін енгізу жағдайында педагогтардың біліктіліктерін арттыруды ұйымдастыру әдістемесі./Ахметова:Г.К Караев Ж.А, Мухаметжанова С.Т// Алматы:АҚ «ҰБАО «Өрлеу»

2. «Мектеп»журналы

3.Қазақстан және ТМД елдеріндегі ББақпараттандырудың ІҮхалқаралық форумының мақалалар жинағы (18-19бет 38-39беттер).